Sara Danius

Sara Maria Danius (5. aprill 1962 Täby Stockholmi lään – 12. oktoober 2019) oli rootsi kirjandusteadlane ja esteetik, Rootsi Akadeemia liige. Danius oli Rootsi kirjaniku Anna Martha Sofia Wahlgreni (s. 1942) ja Lars Daniuse (1907–1996) tütar. 

Ta oli 2013. aastast Stockholmi Ülikooli kirjandusprofessor. 2013. aastal valiti ta Knut Ahnlundi surma tõttu vabaks jäänud Rootsi Akadeemia 7. toolile. 2015. aastal valiti ta akadeemia alaliseks sekretäriks.

Ta lõpetas 1986. aastal Stockholmi Ülikooli. Magistrikraadi (Magister Artium) sai ta 1989. aastal Nottinghami Ülikoolist ja doktorikraadi 1997. aastal Duke'i Ülikoolist. Aastatel 2008–2013 töötas ta Södertörni ülikoolis esteetikaprofessorina.

Temalt ilmus kirjutisi kirjanduse ja ühiskonna vahelistest suhetest ning muuhulgas ka Marcel Proustist, Gustave Flaubertist ja James Joyce'ist.

Tagasiastumine
Seoses Rootsi Akadeemias puhkenud mitme skandaaliga (algas 2017. aasta novembris kirjanikust akadeemia liikme Katarina Frostensoni abikaasa süüdistamisega ahistamises) sai akadeemia maine tugevalt kannatada ning Danius astus 12. aprillil 2018 akadeemia alalise sekretäri kohalt tagasi.

Tunnustus
2010 – valiti Kuningliku Kirjanduse, Ajaloo ja Muististe Akadeemia liikmeks

Viited

Välislingid

Chair no. 7 – Sara Danius svenskaakademien.se

Kategooria:Kirjandusteadlased
Kategooria:Esteetikud
Kategooria:Rootsi Akadeemia liikmed
Kategooria:Stockholmi Ülikooli vilistlased
Kategooria:Duke'i Ülikooli vilistlased
Kategooria:Sündinud 1962
Kategooria:Surnud 2019